context: Fortsatt ikke i mål med gjenåpning av Moss lufthavn Rygge i 2020
  Moss lufthavn Rygge har vært stengt siden 2016. Nå forsøker nye eiere å gjenåpne flyplassen.
  Mens de fleste av oss har nytt sommerferien, har RSL jobbet iherdig med å overbevise flyselskaper om at Moss lufthavn Rygge er et godt avreisested for ferielystne nordmenn neste sommer.
  Som Dagsavisen Moss Dagblad tidligere har skrevet, trenger RSL å signere nok avtaler med flyselskaper til å kunne satse på en gjenåpning av flyplassen som ble nedlagt i 2016 (se faktaboks).
  LES OGSÅ: Flyselskaper har sagt seg villige til å fly fra Moss lufthavn Rygge (DA+)
  Dette har RSL sagt måtte gjøres i løpet av årets sommer. De er fortsatt ikke i mål.
  – Det har tatt lengre tid enn vi så for oss. Vi har ikke kommet helt i havn med forhandlingene med flyselskapene ennå, men vi holder fremdeles på, sier Espen Ettre, styremedlem og talsperson for RSL.
  LES OGSÅ: Rygge Airport forsøker å kapre Moss lufthavn Rygge (DA+)
  Kan snart ikke fortsette å utsette avgjørelsen
  RSL ga seg selv en frist ut juni. Så ut juli. Nå ser det ut til å strekke seg godt ut til august, før de kan ta en avgjørelse på om de skal åpne flyplassen neste år eller ei.
  – Jeg tipper det vil ta et par uker til før vi kan konkludere noe, sier Ettre.
  – Hvor lenge kan dere vente?
  – Vi må i hvert fall ta en avgjørelse i løpet av august, svarer han.
  LES OGSÅ: Ryanair vil ikke kommentere en eventuell Rygge-retur (DA+)
  – Mye som skal på plass
  Ettre har hele tiden uttalt at han har tro på at de skal klare det. Nå svarer han følgende på om han fortsatt er optimistisk:
  – Det at det har gått mye tid kan oppfattes både positivt og negativt.
  – Hvordan oppfatter du det?
  – Det er mye som skal på plass. Så får vi se hvordan det går nå i sluttfasen, svarer han.
  LES OGSÅ: Han har samlet over 40.000 forkjempere for Moss lufthavn Rygge (DA+)
question: Hvor lenge har Rygge vært stengt?
answers.text: siden 2016